ananddey/assamese-wiki-corpus huggingface dataset:
আছিফা আখতাৰ

আছিফা আখতাৰ ; এগৰাকী পাকিস্তানী জীৱবিজ্ঞানী যিয়ে ক্ৰম'জম নিয়ন্ত্ৰণৰ ক্ষেত্ৰত উল্লেখযোগ্য অৱদান আগবঢ়াইছে। তেওঁ মেক্স প্লেংক ইনষ্টিটিউট অৱ ইমিউন'বায়'লজি এণ্ড এপিজেনেটিক্সৰ ক্ৰ'মেটিন নিয়ন্ত্ৰণ বিভাগৰ জ্যেষ্ঠ গোটৰ নেত্ৰী আৰু পৰিচালক। ২০১৩ চনত আখতাৰক ইএমবিঅ'ৰ সদস্যপদ প্ৰদান কৰা হয়। ২০২০ চনৰ জুলাই মাহত তেওঁ মেক্স প্লেংক ছ'চাইটিৰ জীৱবিজ্ঞান আৰু চিকিৎসা বিভাগৰ প্ৰথম আন্তঃৰাষ্ট্ৰীয় আৰু মহিলা উপ-সভানেত্ৰী হয়।

শৈক্ষিক কেৰিয়াৰ

মূলত আছিফা আখতাৰ পাকিস্তানৰ কৰাচীৰ বাসিন্দা আছিল। তেওঁ ইউনিভাৰ্চিটি কলেজ লণ্ডনত জীৱবিজ্ঞানত স্নাতক ডিগ্ৰী (বি এছ চি)ৰ বাবে অধ্যয়ন কৰিছিল। ইয়াৰ পাছত তেওঁ ইম্পেৰিয়েল কেন্সাৰ ৰিচাৰ্চ ফাণ্ড ( যি খন বৰ্তমান ফ্ৰান্সিছ ক্ৰিক ইনষ্টিটিউটৰ অংশ) লৈ যায় আৰু তাত তেওঁ ৰিচাৰ্ড ট্ৰেইছমেনৰ প্ৰৱন্ধশালাত ট্ৰান্সক্ৰিপচনেল ৰেগুলেচন বিষয়ত অধ্যয়ন ও গৱেষণা কৰি পি এইচ ডি লাভ কৰিছিল। তাৰ পিছত আখতাৰ ক্ৰ’মেটিন নিয়ন্ত্ৰণৰ পোষ্ট ডক্টৰেট অধ্যয়নৰ ওপৰত মনোযোগ দিছিল আৰু সেইয়া যথাক্ৰমে, পিটাৰ বেকাৰৰ লেবৰেটৰী জাৰ্মানীত, ইউৰোপীয় আণৱিক জীৱবিজ্ঞান লেবৰেটৰী (EMBL), হাইডেলবাৰ্গ আৰু মিউনিখৰ এডলফ বুটেনাণ্ড ইনষ্টিটিউটত সম্পন্ন কৰিছিল। ২০০১ চনত আখতাৰ ইএমবিএলৰ এটা গবেষণা দলৰ নেতা হিচাপে যোগ দিয়ে। ইয়াৰ কিছু দিনৰ পিছত ২০০৯ চনত ফ্ৰেইবাৰ্গৰ মেক্স প্লেংক ইনষ্টিটিউট অৱ ইমিউন'বায়'লজি এণ্ড এপিজেনেটিক্স লৈ গুচি যায় আৰু তাত তেওঁ আখতাৰ লেবৰেটৰীৰৰ মুৰব্বী হিচাবে যোগ দিয়ে। আছিফা আখতাৰ জাৰ্নেল অৱ চেল চাইন্সৰ সম্পাদক হিচাপেও কৰ্মৰত। ২০২০ চনৰ ১ জুলাইত তেওঁ মেক্স প্লেংক ছ’চাইটিৰ জীৱবিজ্ঞান আৰু চিকিৎসা শাখাৰ উপ-সভানেত্ৰী নিৰ্বাচিত হয়।

গৱেষণাৰ আগ্ৰহ

আছিফা আখতাৰ গৱেষণাৰ কেন্দ্ৰবিন্দু হৈছে ক্ৰ’মেটিন আৰু এপিজেনেটিক ব্যৱস্থাৰ অধ্যয়ন। ড্ৰ'ছফিলা মেলানোগাষ্টাৰ নামৰ মাখিৰ প্ৰজাতিটোক পৰীক্ষামূলক আৰ্হি হিচাপে ব্যৱহাৰ কৰি আখতাৰে এক্স ক্ৰম'জমৰ নিয়ন্ত্ৰণত মাত্ৰা ক্ষতিপূৰণে কেনেদৰে কাম কৰে সেই বিষয়ে অনুসন্ধান কৰে। নিউক্লিয়াৰ আৰ এন এ হেলিকেজ ডি এইচ এক্স ৯ এ ট্ৰেন্সপ'জন সন্নিৱিষ্ট কৰাৰ বিপজ্জনক প্ৰভাৱৰ পৰা জিনমক কেনেকৈ ৰক্ষা কৰে তাৰ ওপৰতো অধ্যয়নসমূহে গুৰুত্ব আৰোপ কৰিছে। শেহতীয়াকৈ আখতাৰে নিউক্লিঅ'জমৰ পৰিৱেশৰ পৰিৱৰ্তনৰ দ্বাৰা ট্ৰান্সক্ৰিপচন নিষ্ঠা কেনেকৈ প্ৰভাৱিত হয় সেই বিষয়ে অনুসন্ধান কৰিছে।

বঁটা আৰু সন্মান

২০০৮ চনত আখতাৰে কেৰিয়াৰৰ আৰম্ভণিৰ ইউৰোপীয় জীৱন বিজ্ঞান সংস্থাৰ বঁটা লাভ কৰে।
২০১৩ চনত আখতাৰক ইএমবিঅ'ৰ সদস্যপদ প্ৰদান কৰা হয়।
২০২১ চনত আখতাৰক লাইবনিজ বঁটা প্ৰদান কৰা হয়।
২০১৯ চনত তেওঁ জাৰ্মান একাডেমী অৱ চাইন্সেছ লিওপলডিনাৰ সদস্য হয়।

তথ্য সূত্ৰ
ছাও (শ্ৰুতিকথা)

ছাও (প্ৰাচীন গ্ৰীক: Σαώ, ইংৰাজী: Sao; আক্ষৰিক অৰ্থ: 'উদ্ধাৰকাৰী') গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

ছাও গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত ছাউও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
নীৰজ চোপ্ৰা

নীৰজ চোপ্ৰা (, জন্ম: ২৪ ডিচেম্বৰ ১৯৯৭) হৈছে ভাৰতীয় ট্ৰেক এণ্ড ফিল্ড খেলুৱৈ আৰু ভাৰতীয় সেনাৰ এগৰাকী জুনিয়ৰ কমিছনড বিষয়া (JCO)। ২০২১ চনৰ ৪ আগষ্টত তেওঁ পুৰুষৰ জেভেলীন থ্ৰ'ত ২০২০ টকিঅ' অলিম্পিকৰ ফাইনেলৰ বাবে যোগ্যতা অৰ্জন কৰে। তেওঁ ২০২১ চনৰ ৭ আগষ্টত ৮৭.৫৮ মিটাৰ থ্ৰ'ৰে পুৰুষৰ জেভেলীন থ্ৰ' প্ৰতিযোগিতাত সোণৰ পদক অৰ্জন কৰে। ইয়াৰ লগে লগে তেওঁ স্বাধীনতাৰ পিছত এথলেটিকছত স্বৰ্ণ পদক অৰ্জন কৰা তেওঁ প্ৰথম ভাৰতীয় খেলুৱৈ হিচাপেও পৰিগণিত হয়।

উদ্ধৃতিসমূহ

সফলতাৰ বাসনাই যেতিয়া আপোনাৰ টোপনি হৰে, পৰিশ্ৰমৰ বাহিৰে যেতিয়া অইন সকলোবোৰেই আপোনাৰ অপ্ৰিয় হৈ উঠে, অবিৰতভাৱে কাম কৰিও যেতিয়া আপুনি ক্লান্ত অনুভৱ নকৰে, জানি ল'ব যে সফলতাৰ এক নতুন ইতিহাস উন্মোচিত হ'ব ধৰিছে।

উৎস

শ্ৰেণী:খেলুৱৈ
শ্ৰেণী:ভাৰতৰ ব্যক্তি
ওপজা সোণৰ মাটি (চলচ্চিত্ৰ)

ওপজা সোণৰ মাটি ১৯৭২ চনত মুক্তি পোৱা সমবায় আন্দোলনৰ ওপৰত আধৰিত এটা কাহিনীৰে নিৰ্মিত এখন অসমীয়া ছবি। ছবিখন পৰিচালনা কৰিছিল ব্ৰজেন বৰুৱাই। বৰুৱাই মুঠতে ৫খন ছবি পৰিচালনা কৰিছিল। তেখেতৰ শেষ পৰিচালিত ছবি ওপজা সোণৰ মাটি। এই ছবিখনৰ শ্বুটিং হৈছিল লক্ষীমপুৰত। তেখেতে এই ছবিখনৰ দৃশ্যগ্ৰহন শেষ কৰিছিল, কিন্তু সম্পাদনাৰ কাম কৰিবলৈ নাপালে । ছবিখনৰ শ্বুটিং শেষ কৰি গোলাঘাটত মমতাৰ এটি চৰিত্ৰত অভিনয় শেষ কৰাৰ পাচতেই তেখেতৰ মৃত্যু হয়। ছবিখন প্ৰযোজনা কৰিছিল মেচাৰ্চ প্ৰগতি চিনে প্ৰ’ডাকচন লিমিটিডে, সঙ্গীত পৰিচালনা কৰিছিল ৰমেন বৰুৱাই আৰু চিত্ৰগ্ৰহণ কৰিছিল নলীন দুৱৰাই। ওপজা সোণৰ মাটি ব্যৱসায়িকভাৱে সফল ছবি।

ছবিখনে ১৯৭২ত শ্ৰেষ্ঠ অসমীয়া ছবিৰ শিতানত ৰাষ্ট্ৰীয় বঁটা লাভ কৰিছিল। জমিদাৰীতন্ত্ৰয়ো খেতিয়কক এনেকৈ শোষণ কৰিছিল যে তেওঁলোকে মাটিৰ খাজানাখিনিও গোটাবলৈ সক্ষম নহৈছিল। ১৯০৪ চনত ব্ৰিটিছ চৰকাৰে প্ৰথমবাৰৰ বাবে কো-অপাৰেটিভ ক্ৰেডিট চোচাইটিজ এক্ট গৃহীত কৰে। ইয়াৰ দুৰ্বলতাবোৰ আঁতৰাবলৈ ১৯১২ চনত আকৌ এখন নতুন সমবায় আইন গৃহীত কৰা হয়। সমবায় আন্দোলনটোৱে চতুৰ্থ দশকমানৰ পৰা সপ্তম দশকমানলৈ সমগ্ৰ ভাৰত জুৰি এক উৎসাহৰ ঢল আনিছিল। স্বাভাৱিকভাৱেই অসম তাৰ ব্যতিক্ৰম নাছিল। অসমৰ সাহিত্য-সংস্কৃতিতো তাৰ প্ৰভাৱ পৰিছিল। ১৯৫২ চনত প্ৰকাশিত হিতেশ ডেকাৰ প্ৰথম উপন্যাস “আজিৰ মানুহ”ত সমবায় আন্দোলনটোৱে মানুহৰ মনলৈ যি উৎসাহ আনিছিল, যি নতুন সপোন দেখুৱাইছিল, তাৰ প্ৰতিফলন ঘটিছে। ওপজা সোণৰ মাটিৰ বিষয়-বস্তুও মূলতঃ সমবায় কেন্দ্ৰিক। ছবিখনৰ যোগেদি সমবায় আন্দোলনে কৃষিক্ষেত্ৰত আনিব পৰা সম্ভাৱনীয়তাৰ প্ৰতিফলন ঘটিছে।

কাহিনী

চহৰৰ পৰা দূৰৈৰ এখন গাঁও কদমণি। সেই গাঁৱৰে এজন শিক্ষিত নিবনুৱা যুৱক হেমন্ত শইকীয়া। শিৱৰাম কাকতি আৰু তেওঁৰ জীয়েক পূৰ্ণিমাই হেমন্তক নিজৰ মাটিত খেটি-বাতি কৰিবলৈ পৰামৰ্শ দিলে। পৰামৰ্শটো তেওঁ ভাল পালে আৰু বৈজ্ঞানিক পদ্ধতিৰে সমবায় ভিত্তিত খেতি কৰিবলৈ মন মেলিলে। তেওঁ গাঁৱেৰে আৰু কেইজনমান যুৱকক লগত লৈ এটা ৰাষ্ট্ৰীয়কৃত বেংকলৈ গৈ ঋণৰ বাবে আবেদন কৰিলে।
ক্ৰমিক নং
গীতৰ শীৰ্ষক
কণ্ঠ
১ এই ভালপোৱা যদি হয় ভৰা নদী মই তাতে ঢৌ হৈ জাগি ৰ’ম দ্বীপেন বৰুৱা, পাহাৰী শইকীয়া
২ কাকিনী তামোলৰ পাত লৰে-চৰে, মাণিকী ঢকুৱাৰো মন লৰে পাহাৰী শইকীয়া
৩ অ’ আঘোণৰে আলফুলী বতাহচাটি, ৰ’দ-কাচলি ল’লি দেখোন আঁচল পাতি দ্বীপেন বৰুৱা, ৰমেন বৰুৱা, কৃষ্ণা বৰ্মণ, পাহাৰী শইকীয়া, নীলিমা খাতুন আদি

বঁটা আৰু সন্মান

ছবিখনে অসমীয়া ভাষাৰ শ্ৰেষ্ঠ ছবিৰ শিতানত ২০তম ৰাষ্ট্ৰীয় চলচ্চিত্ৰ বঁটা (১৯৭২) লাভ কৰিছিল। এই বঁটাত প্ৰযোজকলৈ নগদ ৫০০০ টকা আৰু পৰিচালকলৈ এটা ৰূপৰ মেডেল আগবঢ়োৱা হৈছিল।

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
প্ৰশান্ত মহাসাগৰ

প্ৰশান্ত মহাসাগৰ (; ) হৈছে পৃথিৱীৰ বৃহত্তম মহাসাগৰ। ই দক্ষিণে এণ্টাৰ্কটিকা পৰ্যন্ত বিস্তৃত; পশ্চিমে এছিয়া আৰু অষ্ট্ৰেলিয়া আৱৰা; আৰু ইয়াৰ পূবত আছে দুই আমেৰিকা মহাদেশ। প্ৰশান্ত মহাসাগৰ আয়তন ১৬৫.২ মিলিয়ন বৰ্গকিলোমিটাৰ (৬৪.১ মিলিয়ন বৰ্গমাইল), যি পৃথিৱী পৃষ্ঠৰ প্ৰায় ৩২%, সমস্ত জলভাগৰ ৪৬%। এয়া পৃথিৱীৰ সমস্ত ভূ-ভাগৰ আয়তনতকৈ অধিক।

বিষুৱ ৰেখাই প্ৰশান্ত মহাসাগৰক দুভাগত বিভক্ত কৰিছে: উত্তৰে উত্তৰ প্ৰশান্ত মহাসাগৰ আৰু দক্ষিণে দক্ষিণ প্ৰশান্ত মহাসাগৰ।

কাষৰীয়া দেশ আৰু অন্যান্য অঞ্চলসমূহ

দেশসমূহ

1

(Alaska, Washington, Oregon, California, Hawaii)

1 The status of Taiwan is disputed. For more information, see political status of Taiwan.

অন্যান্য অঞ্চল

Baker Island (USA)
(New Zealand)
Coral Sea Islands (Australia)
(Chile)
(France)
(USA)
(China)
Howland Island (USA)
Jarvis Island (USA)
Johnston Island (USA)
Kingman Reef (USA)
(China)
Midway Atoll (USA)
(France)
(New Zealand)
(Australia)
(USA)
Palmyra Atoll (USA)
(UK)
(New Zealand)
(France)
Wake Island (USA)

সাগৰীয় দ্বীপসমূহ

প্ৰশান্ত মহাসাগৰৰ সীমাৰ ভিতৰত সম্পূৰ্ণকৈ অন্তৰ্ভুক্ত হোৱা দ্বীপসমূহক তিনিটা মূল গোটত ভাগ কৰিব পাৰি- মাইক্ৰ’নেছিয়া (Micronesia), মেলানেছিয়া ( Melanesia) আৰু পলিনেছিয়া (Polynesia)। মাইক্ৰনেছিয়া বিষুৱৰ উত্তৰে আৰু ইণ্টাৰনেশ্যনেল ডেট লাইন ( International Date Line) পশ্চিমে অৱস্থিত। ইয়াত মাৰিয়ানা দ্বীপপূঞ্জ ( Mariana Islands), কেৰ’লিন দ্বীপপূঞ্জ (Caroline Islands) আৰু মাৰ্শেল দ্বীপপূঞ্জ (Marshall Islands) অৱস্থিত।

মেলানেছিয়াৰ ভিতৰত গ্ৰিণলেণ্ডৰ পিছতে বিশ্বৰ সৰ্ববৃহৎ দ্বীপ নিউগিনি (New Guinea) অৱস্থিত। মেলানেছিয়া গোটত থকা অন্যান্য উল্লেখযোগ্য দ্বীপবোৰ হৈছে- বিছমাৰ্ক (Bismarck Archipelago), চ’ল’ম’ন দ্বীপপূঞ্জ (Solomon Islands), ছাণ্টা ক্ৰুজ (Santa Cruz), ভানুৱাটো (Vanuatu), ফিজি (Fiji) and নিউ কেলিড’নিয়া (New Caledonia)।

আটাইতকৈ বৃহৎ দ্বীপৰ সমষ্টি পলিনেছিয়া উত্তৰে হাৱাইৰ পৰা নিউজিলেণ্ডলৈকে বিস্তৃত হৈ আছে।

প্ৰশান্ত মহাসাগৰৰ দ্বীপসমূহ মূলত: চাৰিপ্ৰকাৰৰ - continental islands, high islands, coral reefs আৰু uplifted coral platforms

আলোকচিত্ৰৰ ভঁৰাল

তথ্যসূত্ৰ

লগতে চাওক

শ্ৰেণী:মহাসাগৰ
অনন্যা পাণ্ডে

অনন্যা পাণ্ডে (; জন্ম: ৩০ অক্টোবৰ ১৯৯৮) এগৰাকী মূলতঃ হিন্দী চলচ্চিত্ৰৰ অভিনেত্ৰী। তেওঁ অভিনেতা চাংকি পাণ্ডেৰ কন্যা। ২০১৯ চনত কিশোৰ-কিশোৰীৰ ছবি ষ্টুডেণ্ট অৱ দ্য ইয়েৰ ২ আৰু কমেডী ছবি পতি পত্নী ঔৰ ৱহৰ যোগে তেওঁৰ অভিনয় জীৱনৰ অভিষেক হয়। এই দুয়োখন ছবিৰ অভিনয়ৰ বাবে তেওঁ শ্ৰেষ্ঠ নবাগতাৰ ফিল্মফেয়াৰ বঁটা লাভ কৰে। ইয়াৰ পিছত তেওঁ কেইবাখনো দৰ্শকৰ বিশেষ সমাদৰ নোপোৱা ছবিত অভিনয় কৰাৰ পিছত ২০২২ চনত তেওঁ অভিনয় কৰা গেহৰাইয়া মুক্তি পায়, যিখনে দৰ্শকৰ ভাল সমাদৰ লাভ কৰিবলৈ সক্ষম হয়।

প্ৰাৰম্ভিক জীৱন

১৯৯৮ চনৰ ৩০ অক্টোবৰত মহাৰাষ্ট্ৰৰ মুম্বাইত অভিনেতা চাংকি পাণ্ডে আৰু বেশভূষা ডিজাইনাৰ ভাৱনা পাণ্ডেৰ ঘৰত অনন্যাই জন্মগ্ৰহণ কৰে। তেওঁৰ এজনী ভনীয়েক আছে, নাম ৰাইছা। অনন্যাৰ ককাদেউতাক শাৰদ পাণ্ডে এজন হৃদৰোগ বিশেষজ্ঞ আছিল। খুৰাক চিকি পাণ্ডে এগৰাকী ব্যৱসায়ী আৰু খুৰীয়েক ডীন পাণ্ডে এগৰাকী ৱেলনেচ কোচ্চ। ২০১৭ চনলৈকে তেওঁ ধীৰুভাই আম্বানী আন্তঃৰাষ্ট্ৰীয় বিদ্যালয়ত অধ্যয়ন কৰে। ২০১৭ চনত পেৰিছত অনুষ্ঠিত হোৱা ভেনিটি ফেয়াৰৰ ‘লে বাল ডেছ ডেবুটেণ্টেছ ইভেণ্ট’ত অংশগ্ৰহণ কৰিছিল।

কৰ্মজীৱন

২০১৯ চনত ধৰ্ম প্ৰডাকচনৰ দ্বাৰা প্ৰযোজিত টাইগাৰ শ্ৰফ আৰু তাৰা ছুটাৰিয়াই অভিনয় কৰা কিশোৰ-কিশোৰীৰ ছবি ষ্টুডেণ্ট অৱ দ্য ইয়েৰ ২ৰ জৰিয়তে পাণ্ডেই অভিনয়ত আত্মপ্ৰকাশ কৰে। Scroll.inত নন্দিনী ৰামনাথে লিখিছিল যে তেওঁ অনুভৱ কৰে যে অনন্যাই এখন বিশেষ উল্লেখযোগ্যতা নথকা ছবিত সম্ভাৱনা দেখুৱাইছে। বক্স অফিচত ছবিখনে ভাল প্ৰদৰ্শন কৰা নাছিল। ইয়াৰ পিছত তেওঁ ১৯৭৮ চনত নিৰ্মিত একে নামৰ ছবিখনৰ পুনৰ্নিৰ্মাণ পতি পত্নী ঔৰ ৱহত (২০১৯) কাৰ্তিক আৰ্য আৰু ভূমি পেডনেকাৰৰ সৈতে অভিনয় কৰে। তেওঁ এগৰাকী বিবাহিত পুৰুষৰ সৈতে প্ৰেমৰ সম্পৰ্কত লিপ্ত হোৱা এগৰাকী চেক্ৰেটেৰীৰ চৰিত্ৰত অভিনয় কৰে, যিটো চৰিত্ৰ মূল ছবিখন ৰঞ্জিতা কৌৰে কৰিছিল। ইণ্ডিয়া টুডেই উল্লেখ কৰিছে যে অনন্যা “মচলাবিহীন অনাকৰ্ষণীয় আৰু বিৰক্তিকৰ”। বিশ্বজুৰি ১.১৫ বিলিয়ন টকা (১৪ মিলিয়ন মাৰ্কিন ডলাৰ) উপাৰ্জন কৰি ব্যৱসায়িক সফল ছবি হিচাপে পৰিগণিত হয়। অনন্যাই ষ্টুডেণ্ট অৱ দ্য ইয়েৰ ২ আৰু কমেডী ছবি পতি পত্নী ঔৰ ৱহ দুযোখন ছবিতে অভিনয় কৰি শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।

২০২০ চনত তেওঁ ঈশান খট্টৰ অভিনীত একচন ছবি খালি-পিলিত অভিনয় কৰে। ছবিখন ডিজিটেলী জি প্লেক্সত মুক্তি দিয়া হৈছিল। ইয়াৰ পিছত তেওঁ ২০২২ চনত আমাজন প্ৰাইম ভিডিঅ'ত মুক্তি পোৱা ৰোমান্টিক ড্ৰামা গেহৰাইয়াত দীপিকা পাডুকন আৰু সিদ্ধান্ত চতুৰ্বেদীৰ সৈতে অভিনয় কৰে। হিন্দী আৰু তেলেগু দুটা ভাষাত প্ৰযোজনা কৰা পুৰি জগন্নাধৰ একচন ছবি লিগাৰ তেওঁৰ শেহতীয়া ছবি, য’ত তেওঁ বিজয় দেৱেৰাকোণ্ডাৰ সৈতে অভিনয় কৰিছে। ছবিখন সমালোচনাত্মক আৰু ব্যৱসায়িকভাৱে দুয়োটা ক্ষেত্ৰতে বিফল হৈছিল। অনন্যাৰ দুৰ্বল অভিনয় ট্ৰ’লৰ সন্মুখীন হৈছিল।

ইয়াৰ পিছত তেওঁ চতুৰ্বেদী আৰু আদৰ্শ গৌৰৱৰ সৈতে খো গয়ে হম কাহাঁ ছবিত আৰু আয়ুষ্মান খুৰানাৰ সৈতে ছিকুৱেল ড্ৰিম গাৰ্ল ২ত অভিনয় কৰিব। ইয়াৰ উপৰিও তেওঁ বিক্ৰমাদিত্য মটৱানেৰ এতিয়াও শিৰোনামহীন ছবি আৰু কল মি বে নামৰ এমাজন প্ৰাইম ভিডিঅ' ছিৰিজত অভিনয় কৰিব।

তথ্যউৎস

বাহ্যিক সংযোগ

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:মুম্বাইৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জী চিনে বঁটা বিজয়ী
শ্ৰেণী:আন্তঃৰাষ্ট্ৰীয় ভাৰতীয় চলচ্চিত্ৰ একাডেমী বঁটা বিজয়ী
পোলাও

পোলাও হৈছে চাউল দি তৈয়াৰ কৰা এটা মচলাযুক্ত খোৱা বস্তু। চাউলৰ ৰঙ বাদামী বা সোনালী কৰিবলৈ কিছু পৰিমাণে তেলত ভাজি লোৱা হয়। পাছত ভজা পিঁয়াজ, মচলা, সব্জী ইত্যাদি যোগ কৰা হয়। অঞ্চলভেদে পোলাওয়ৰ সৈতে মাংস, মাছ, সব্জী, পাস্তা আৰু শুকান ফল যোগ কৰা হয়।

পোলাও আৰু এই ধৰণৰ খোৱা বস্তু বলকান, মধ্যপ্ৰাচ্য, ককেশাচ, মধ্য এছিয়া আৰু দক্ষিণ এছিয়া, পূৰ্ব এছিয়া, লেটিন আমেৰিকা আৰু কেৰিবীয় ৰন্ধনশৈলীত গুৰুত্বপূৰ্ণ আসন দখল কৰি আছে। বাংলাদেশ, আফগানিস্তান, আৰ্মেনিয়া, আজাৰবাইজান, বালুচি, বুখাৰাৰ ইহুদি ক্ৰেটান, টকিঅ, ভাৰত, ইৰাণ, কাজাক, কেনিয়া, পাকিস্তান, তানজানিয়া, জাঞ্জিবাৰ, উইঘুৰ, উজবেক, তাজিক আৰু তুৰ্কী]] প্ৰভূতি ৰন্ধনশৈলীত প্ৰধান খোৱা বস্তুৰ তালিকাত পোলাওয়ে স্থান দখল কৰি আছে।

প্ৰস্তুত প্ৰণালী

সুগন্ধী চাউল যেনেকৈ বাছমতি, কলাজিৰা, চেনি ইত্যাদী যিকোনো জাতৰ চাউলক ভাল পৰিষ্কাৰ কৰি ঘি বা তেলত ভজা হয়। ইয়াৰ পাছত বিভিন্ন মচলা দি পৰিমাণ অনুযায়ী পানী দি সিদ্ধ কৰা হয়।

বিভিন্নতা

তথ্যসূত্ৰ

শ্ৰেণী:খাদ্য
শ্ৰেণী:মাংস
লাইলা ট্ৰেটিক'ভ

লাইলা ট্ৰেটিক'ভ (Lila Tretikov), (; ২৫ জানুৱাৰী, ১৯৭৮) ৱিকিমিডিয়া ফাউণ্ডেশ্যনৰ কাৰ্যবাহী সঞ্চালক। তেখেতৰ জন্মৰ নাম Lyalya Tretyakova। মস্কোত জন্মগ্ৰহণ কৰা ট্ৰেটিক'ভ সৰুকালতেই আমেৰিকা যুক্তৰাষ্ট্ৰলৈ আহে আৰু ১৯৯৯ চনত কেলিফ'ৰ্নিয়াত ছফ্ট্‌ৱেৰ অভিযন্তা হিচাপে কাম কৰিবলৈ লয়। ইয়াত তেখেতে এটা প্ৰযুক্তি বিপণন প্ৰতিষ্ঠান আৰম্ভ কৰে আৰু কেইবাটাও ছফ্ট্‌ৱেৰ পেটেণ্টত সহযোগীৰূপে কাম কৰে। এণ্টাৰপ্ৰাইজ ছফ্ট্‌ৱেৰৰৰ বিশেষজ্ঞ ট্ৰেটিক'ভে SugarCRM, Inc.-ৰ মুখ্য তথ্য বিষয়া আৰু উপ-সভাপতি হিচাপেও কাম কৰিছিল। ২০১৪ চনত তেখেতে চ্যু গাৰ্ডনাৰৰ পৰা ৱিকিমিডিয়া ফাউণ্ডেশ্যনৰ কাৰ্যবাহী সঞ্চালকৰ দায়িত্বভাৰ চম্ভালি লয়।

প্ৰাৰম্ভিক জীৱন আৰু শিক্ষা

১৯৭৮ চনৰ ২৫ জানুৱাৰীত মস্কোত ট্ৰেটিক'ভে জন্মলাভ কৰে। তেখেতৰ দেউতাক আছিল এজন গণিতজ্ঞ আৰু মাক এগৰাকী চলচ্চিত্ৰ-নিৰ্মাতা। তেখেত ১৬ বছৰ বয়সত নিউ য়ৰ্কলৈ আহে। তেখেতে পৰিচাৰিকা ৰূপে কাম কৰাৰ লগতে ইংৰাজীও শিকে আৰু কেলিফৰ্নিয়া বিশ্ববিদ্যালয়ত নাম ভৰ্তি কৰে য'ৰ পৰা ডিগ্ৰী সমাপ্ত নকৰাকৈয়ে তেখেতে বিদায় লয়। তেখেতৰ মূল বিষয় আছিল কম্পিউটাৰ বিজ্ঞান আৰু কলা, আৰু লগতে যন্ত্ৰ শিক্ষণৰ (machine learning) বিষয়ে গৱেষণা কৰিছিল।

২০১২ চনত তেখেতে "বছৰটোৰ মহিলা কৰ্যনিৰ্বাহক – ব্যৱসায়িক সেৱা – ১১-২,৫০০ কৰ্মচাৰী – কম্পিউটাৰ হাৰ্ডৱেৰ আৰু ছফ্ট্‌ৱেৰ" শাখাত ষ্টিভি বঁটাৰ ব্ৰ'ঞ্জৰ পদক লাভ কৰে।

২০১৪ চনৰ মে' মাহত তেখেতক চ্যু গাৰ্ডনাৰৰ ঠাইত ৱিকিমিডিয়া ফাউণ্ডেশ্যনৰ কাৰ্যবাহী সঞ্চালক হিচাপে নিযুক্তি দিয়া হয়, আৰু ২০১৪ চনৰ ১ জুনত এই পদত যোগদান কৰে। ট্ৰেটিক'ভৰ নিযুক্তি আছিল বিতৰ্কিত কাৰণ নিযুক্তিৰ পূৰ্বে তেখেতে ৱিকিপিডিয়াত কেৱল এবাৰহে সম্পাদনা কৰিছিল।
যতি-চিন

আমি মনৰ ভাব স্পষ্টকৈ প্ৰকাশ কৰিবলৈ কথা কওঁতে শব্দ বা বাক্যৰ মাজত কিছু সময় বিৰতি লওঁ বা অৰ্থ প্ৰকাশ কৰিবলৈ শব্দৰ উচ্চাৰণৰ ক্ষেত্ৰত ভিন্নতা প্ৰকাশ কৰোঁ। এই দৰে প্ৰকাশ কৰা মনৰ ভাব লিখি প্ৰকাশ কৰাৰ ক্ষেত্ৰত বাক্যবোৰৰ উপযুক্ত অৰ্থ প্ৰকাশৰ বাবে কিছুমান চিন বা চিহ্ন, যেনে: কমা (,), দাৰি (।), আদি ব্যৱহাৰ কৰোঁ। এই চিনবোৰকে 'যতি-চিহ্ন' বোলা হয়।

বিভিন্ন যতি-চিন

কমা (,)
চেমিকোলন (;)
দাৰি (। )
সন্দেহবোধক চিন (?)
ভাববোধক চিন (!)
প্ৰশ্নবোধক চিন (?)
ডেচ্ চিন বা ঢাপলি ৰেখা (_)
কোলন চিন (:-)
হাইফেন বা সমাস চিহ্ন (-)
ঊৰ্ধ্ব কমা (“__”)
বন্ধনী চিন
চন্দ্ৰ বন্ধনী
কুটিল বন্ধনী { }
বৰ বন্ধনী [ ]
কাপ পো চি (^)
লুপ্ত চিন (***)
পাদটীকা বা ফুট নোট (*, +)

বিভিন্ন চিনবোৰৰ ব্যৱহাৰ

কমা (,): এই চিহ্ন টো পঢ়ি থকাৰ মাজত কিছু বিৰতিৰ বাবে ব্যৱহাৰ কৰা হয় ।
কমাৰ ব্যৱহাৰ -

একে ধৰণৰ কেইবাটাও শব্দ পৃথককৈ বুজাবলৈ। (যেনে— ৰাম, হৰি আৰু যদু আহিছে।)
সম্বোধনবাচক শব্দ পৃথক কৰিবলৈ। (যেনে— হে প্ৰভু, মোক ৰক্ষা কৰা।)

চেমিকোলন বা অৰ্দ্ধচ্ছেদ (; ): দুটা স্বতন্ত্ৰ বাক্যৰ মাজত সম্পৰ্ক ৰাখিবলৈ আৰু কমাতকৈ অলপ বেছি সময় ৰ’বলৈ চেমিকোলন ব্যৱহাৰ কৰা হয় । ইয়াত প্ৰায় দুটা সংখ্যা উচ্চাৰণ কৰা সময়খিনি ৰ’ব লাগে ।

উদাহৰণ: তেওঁ ধনী হ’ব পাৰে; কিন্তু তেওঁ এজন কৃপণ মানুহ।

দাৰি বা পূৰ্ণচ্ছেদ (।):কোনো বৰ্ণনামূলক সাধাৰণ বাক্য সম্পূৰ্ণৰূপে শেষ হ’লে বাক্যটোৰ অন্তত এই চিহ্ন ব্যৱহাৰ কৰা হয়। ইয়াক পূৰ্ণবিৰাম মাত্ৰা বুলিও কোৱা হয়, কাৰণ ইয়াত পঢ়োঁতে প্ৰায় দুটা আখৰ উচ্চাৰণ কৰাৰ সমান সময় ৰ’ব লাগে।

উদাহৰণ: আমি কাইলৈ গুৱাহাটীলৈ যাম।

প্ৰশ্নবোধক চিহ্ন ( ? ): কোনো কথা জানিবলৈ বা প্ৰশ্ন সুধিবলৈ বাক্যৰ শেষত এই চিহ্ন দিয়া হয়।

উদাহৰণ: তোমাৰ ঘৰ ক’ত?

ভাববোধক বা বিস্ময়বোধক চিহ্ন ( ! ): আনন্দ, দুখ, ভয়, ঘৃণা বা বিস্ময় আদি মনৰ আকস্মিক ভাব প্ৰকাশ কৰিবলৈ এই চিহ্ন ব্যৱহাৰ কৰা হয়।

উদাহৰণ: বাহ ! কি ধুনীয়া ফুল।

কোলন ( : ):কোনো কথাৰ তালিকা দিবলৈ, উদাহৰণ দিবলৈ বা কাৰোবাৰ নাম উল্লেখ কৰি তেওঁৰ কথাখিনি ক’বলৈ কোলন ব্যৱহাৰ হয়।

উদাহৰণ: আমাৰ ৰাজ্যৰ প্ৰধান জিলাসমূহ হ’ল: কামৰূপ, ডিব্ৰুগড়, লখিমপুৰ আদি।

ডেশ্ব বা ঢাপলি ৰেখা ( — ):কোনো ভাব বিশদভাৱে বুজাবলৈ বা কথাৰ মাজত হঠাৎ পৰিৱৰ্তন হ’লে ডেশ্ব ব্যৱহাৰ হয়। ই হাইফেনতকৈ দীঘল।

উদাহৰণ: ল’ৰাটো আহিল— পিছে হাতত একো নাই।

হাইফেন বা সমাস চিহ্ন ( - ): দুটা বা ততোধিক শব্দ লগ লগাই এটা শব্দ কৰিবলৈ বা সমাসবদ্ধ পদত হাইফেন ব্যৱহাৰ হয়। ই ডেশ্বতকৈ চুটি।

উদাহৰণ: সুখ-দুখ, ঘৰ-দুৱাৰ, খেল-ধেমালি।

উদ্ধৃতি চিহ্ন ( “ ” বা ‘ ’ ):কাৰোবাৰ মুখৰ কথা হুবহু প্ৰকাশ কৰিবলৈ বা কোনো বিশেষ শব্দ বা বাক্যৰ ওপৰত গুৰুত্ব দিবলৈ এই চিহ্ন ব্যৱহাৰ কৰা হয়। ইয়াক ঊৰ্ধ্ব কমা বুলিও জনা যায়।

উদাহৰণ: মহাত্মা গান্ধীয়ে কৈছিল, “অহিংসাই পৰম ধৰ্ম”।

বন্ধনী ( Bracket ): বাক্যৰ মাজত কোনো শব্দৰ অৰ্থ বা ভাঙনি দেখুৱাবলৈ বন্ধনী ব্যৱহাৰ কৰা হয়। অসমীয়া ভাষাত চন্দ্ৰ বন্ধনী , কুটিল বন্ধনী { } আৰু বৰ বন্ধনী ব্যৱহাৰ কৰা হয়।

তথ্য সংগ্ৰহ

শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:পোখালি
প'লিছ ৱিকিপিডিয়া

প'লিছ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ প'লিছ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত প'লিছ ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

প'লিছ ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
তেৎছুকো কুৰ'য়ানাগি

তেৎছুকো কুৰ'য়ানাগি হৈছে এগৰাকী জাপানী অভিনেত্ৰী, ভয়ছ অভিনেত্ৰী, লেখিকা আৰু টাৰেণ্টো (tarento, জাপানী চেলিব্ৰিটি)৷ ইয়াৰ উপৰিও তেখেত "প্ৰকৃতিৰ বিশ্বজনীন পুঁজি"ৰ উপদেষ্টা, আৰু ইউনিচেফৰ গুডৱিল এম্বেচাদৰ৷ ১৯৮১ চনত কুৰু'য়ানাগিয়ে লিখা শিশু-উপযোগী গ্ৰন্থ ত'ত্ত'-চ্চান প্ৰকাশ হয়৷ জনপ্ৰিয়তাৰ শীৰ্ষত আৰোহণ কৰা এইখন গ্ৰন্থ তেখেতৰ জীৱনৰ এক মাইলৰ খুঁটি হিচাপে বিবেচিত হয়৷ স্নাতক ডিগ্ৰী অৰ্জন কৰাৰ পাছত তেখেত অৱশ্যে অভিনয় আৰু দূৰদৰ্শনৰ মনোৰঞ্জনধৰ্মী জগতখনৰ প্ৰতিহে আগ্ৰহান্বিত হয়৷ তেখেতে টকিঅ' হ'চ' গেকিডানত যোগদান কৰে৷ পৰৱৰ্তীকালত, কুৰ'য়ানাগি হৈ পৰে "জাপান সম্প্ৰচাৰণ কৰ্পোৰেচন"ৰ (NHK) লগত চুক্তিবদ্ধ হোৱা প্ৰথমগৰাকী জাপানী অভিনেত্ৰী৷ কুৰ'য়নাগিয়ে ১৯৭৫ চনৰ অপৰাহ্নৰ টেলিভিছন অনুষ্ঠান "টেটচুকুছ ৰূম"ৰ লগত জড়িত হৈ পৰে৷ এইটো আছিল জাপানী টেলিভিছনৰ প্ৰথমটো টক-শ্ব'৷ এইটো অনুষ্ঠানে তেখেতক খ্যাতি বঢ়ায়৷ "Tetsuko's Room" অনুষ্ঠানটো খুবেই সফল হিচাপে পৰিগণিত হৈছিল আৰু জাপানত কুৰ'য়ানাগিক এক "চাঞ্চল্য" বুলি আখ্যায়িত কৰা হৈছিল৷ কোৱা হয় যে, সাক্ষাৎগ্ৰহণকাৰী হিচাপে কুৰ'য়ানাগিয়ে দেখুওৱা আন্তৰিকতা আৰু বাক্-দক্ষতাৰ বাবেই এই বিশেষ টিভি অনুষ্ঠানটো দীঘস্থায়ী হৈছিল৷

ত'ত্ত'-চ্চানৰ লেখিকা হিচাপে

১৯৮১ চনটো কুৰ'য়ানাগিৰ বাবে এক টাৰ্ণিং পইণ্ট হিচাপে বিবেচিত হয়৷ এইটো বৰ্ষতেই তেখেতে শিশু-উপযোগী আত্মজীৱনীমূলক গ্ৰন্থ ত'ত্ত'-চ্চান (Totto-Chan: The Little Girl at the Window) প্ৰকাশ কৰে৷ এইখনি গ্ৰন্থত কুৰ'য়ানাগিয়ে তেওঁ অধ্যয়ন কৰি অহা ত'মে' গেকুএন প্ৰাথমিক বিদ্যালয়ৰ অপৰম্পৰাগত শিক্ষাব্যৱস্থা আৰু বিদ্যালয়খনৰ প্ৰধান শিক্ষক ছ'ছাকু ক'বায়াশ্বিৰ সবল নেতৃত্বৰ বিষয়ে লিখে৷ এইখনি গ্ৰন্থক তেখেতৰ শৈশৱ-স্মৰণ বুলি কোৱা হয়৷ প্ৰকাশৰ লগে-লগে এইখনি গ্ৰন্থ জাপানৰ ইতিহাসৰ ভিতৰতে বেষ্ট-চেলাৰ গ্ৰন্থ হিচাপে পৰিগণিত হয়৷ ১৯৮৪ চনত গ্ৰন্থখন ইংৰাজীলৈ অনূদিত হয়৷ অনুবাদক আছিল ড'ৰ'থি ব্ৰিটন৷ গ্ৰন্থখনৰ ইংৰাজী সংস্কৰণটো ৩০খনতকৈও অধিক দেশত প্ৰকাশিত হয়৷ কুৰ'য়ানাগিয়ে তেওঁ জড়িত থকা ইউনিচেফৰ বিভিন্ন কাৰ্যসূচীৰ বাবে ২০ মিলিয়নতকৈও অধিক ধন সংগ্ৰহ কৰিছে৷ যি ধন সংগ্ৰহ কৰিবলৈ তেখেতে টেলিভিছনৰ অনুষ্ঠান নাইবা পুঁজি-সংগ্ৰহ অভিযানৰ সহায় লৈছে৷ বেষ্টচেলিং গ্ৰন্থ "ত'ত্ত'-চ্চান"ৰ জৰিয়তে লাভ কৰা ৰয়েল্টিৰ ধনো তেখেতে ইউনিচেফলৈ আগবঢ়াই আহিছে৷

আমেৰিকাৰ "নেশ্যনেল থিয়েটাৰ অৱ দ্য ডিফ"ক কুৰ'য়ানাগিয়ে এতিয়ালৈকে দুবাৰ জাপানলৈ নিমন্ত্ৰিত কৰিছে৷ যাৰ লগত তেখেতে প্ৰতীকী ভাষা ব্যৱহাৰ কৰি অভিনয় কৰিছে৷

স্বীকৃতি আৰু সন্মান

১৯৮১ চনত, জাপানৰ প্ৰধান মন্ত্ৰীয়ে তেখেতক বিশেষভাৱে সক্ষম লোকসকলৰ প্ৰতি আগবঢ়োৱা সেৱাৰ বাবে এটি বিশেষ বঁটা প্ৰদান কৰে৷

২০০৯ চনৰ ২০ মে'ত, গুডৱিল এম্বাচাদৰ হিচাপে আগবঢ়োৱা ২৫ বছৰীয়া নিষ্ঠাপূৰ্ণ সেৱাৰ বাবে কুৰ'য়ানাগিয়ে ইউনিচেফৰ পৰা "স্মৰণীয় ফলক" লাভ কৰে৷
ব্ৰেকিং অৱ ব্ৰাঞ্চেছ ইছ ফৰবিডেন, (ভয়ছ অভিনেত্ৰী) (১৯৬৮)
ছামাৰ ছলজাৰ্ছ, (১৯৭২)
এন নো নিক্কী, (দ্য ডায়েৰী অৱ এন ফ্ৰেংক)ত শ্ৰীমতি পেট্ৰোনিলা ভেন ডান হিচাপে (ভয়ছ অভিনেত্ৰী) (১৯৯৫)
দ্য বুক অৱ দ্যা ডেড, (ভয়ছ অভিনেত্ৰী) (২০০৫)

বাহ্যিক সংযোগ

ত'ত্ত' চেনেলৰ আনুষ্ঠানিক মুখ্যপৃষ্ঠা
টেটছুকোচ ৰূমৰ আনুষ্ঠানিক মুখ্যপৃষ্ঠা

তথ্যসংগ্ৰহ

শ্ৰেণী: লেখক
শ্ৰেণী: জীৱিত ব্যক্তি
শ্ৰেণী: সমাজকৰ্মী
শ্ৰেণী: জাপানৰ ব্যক্তি
শ্ৰেণী:জাপানী অভিনেত্ৰী
গায়ত্ৰী প্ৰান্তিক শৰ্মা

গায়ত্ৰী প্ৰান্তিক শৰ্মা ( জন্ম-১৯৮৮);অসমৰ এগৰাকী গল্পকাৰ আৰু ঔপন্যাসিক।

উদ্ধৃতিসমূহ

সূৰ্যফুলৰ দেশলৈ

পৃথিৱীত হাঁহি থকা মুখবোৰৰ আঁৰত মানুহবোৰে কিমান এসোপা দুখ লৈ জীয়াই থাকে তুমি ভাবিবও নোৱাৰা। যাৰ আগত তোমাৰ বা মোৰ দুখ একেবাৰে নগণ্য।
দুচকুৰ কাজলৰ তলত নাৰীয়ে যে লুকুৱাই ৰাখিব জানে কান্দোন। লুকুৱাই ৰাখিব জানে শত সহস্ৰ বেদনা।
বুকুৰ ওপৰত কিমান ডাঠকৈ দুখৰ চামনি পৰিলে সেই চামনি ফালি ওলাই আহিব নোৱাৰে চকুপানী!
জীৱনলৈ কেতিয়াবা এনেকুৱা কিছুমান মুহুৰ্ত আহে য'ত অনুভৱ হয় নিজৰ বাহিৰে সকলোৱেই মিছা।
সম্পৰ্ক এটাত থকালৈকে পোৱা নোপোৱাৰ হিচাপ যদি আমি কৰিবলৈ নিবিচাৰোঁ আঁতৰি অহাৰ পিছত হিচাপ কিয়?
ভদ্ৰতাৰ মাপকাঠি আচলতে বহু ক্ষেত্ৰত শিক্ষাই নিৰূপণ নকৰে।বহু ক্ষেত্ৰত শিক্ষাই নিৰূপণ নকৰে এটা বহল পৰিসৰৰ মগজু।
কিছুমান মানুহ গুচি যায়,এসোপা বেয়া স্মৃতি দি।কিন্তু সেই বেয়া স্মৃতিৰ বাবেই আমি কেতিয়াও পাহৰি পেলাব নোৱাৰোঁ দুপলক হ'লেও সেই মানুহজনৰ সৈতে কটোৱা ভাল স্মৃতিবোৰ।
পৃথিৱীৰ কোনো মানুহকে কেতিয়াও কোনো পৰিস্থিতিয়ে সলাব নোৱাৰে।মানুহৰ চাৰিত্ৰিক দিশত অন্ততঃ পৰিস্থিতিয়ে কেতিয়াও কোনো পাৰ্থক্য় আনিব নোৱাৰে। পৰিস্থিতিৰ ওপৰত দোষ দি মানুহ মাত্ৰ পলাব বিচাৰে সেই সময়খিনিৰ পৰা।
মানুহে ইচ্ছা কৰিলে গোটেই পৃথিৱীখন সলাব নোৱাৰিলেও সলাই পেলাব পাৰে নিজৰ পৃথিৱীখন।
সততাৰ পথ হ'ব পাৰে কষ্টকৰ,কিন্তু প্ৰাপ্তি যে সদায়েই সুন্দৰ।
পৃথিৱীখন ধুনীয়া কৰিম বুলি ভবা মানুহে কেতিয়াবা সোঁতৰ বিপৰীতে গৈ কিছুমান সিদ্ধান্ত লৈ পেলাবলগীয়া হয়।

উত্‍স

বাহ্যিক সংযোগ

Category:অসমৰ ব্যক্তি
Category:লেখক
শ্ৰেণী:সাহিত্যিক
Category:অসমীয়া গল্পকাৰ
শ্ৰেণী:নাৰী
তিৰুপতি মন্দিৰ

তিৰুপতি মন্দিৰ ভাৰতৰ অন্যতম হিন্দু তীৰ্থ। চেন্নাইৰ পৰা প্ৰায় ১০৮ কিল’মিটাৰ উত্তৰ-পশ্চিমত, পালক’ণ্ডা (ইংৰাজী: Palkonda) পাৰ্বত্যাঞ্চলত তিৰুপতি মন্দিৰ অৱস্থিত। তিৰুপতিক হিন্দু দেৱতা ভেংকটেশ্বৰৰ আবাসভূমি বুলি জনা যায়। তেলেগু ভাষাত ‘তিৰু’ৰ অৰ্থ শ্ৰী বা লক্ষ্মী আৰু ‘পতি’ৰ অৰ্থ স্বামী; অৰ্থাৎ লক্ষ্মীৰ পতি বিষ্ণু। ইয়াত বিষ্ণুক ভেংকটেশ্বৰ বা বালাজী নামেৰে সম্বোধন আৰু পূজা কৰা হয়। মানুহৰ মুখত তিৰুপতি নামেৰে প্ৰচলিত হ’লেও ই তিৰুমালা-তিৰুপতি দেৱস্থানম নামে প্ৰখ্যাত। মন্দিৰৰ ভিতৰত আছে প্ৰস্ফুটিত পদুমৰ ওপৰত দণ্ডায়মান দুই মিটাৰ ওখ বিষ্ণুৰ ক’লা শিলৰ বিগ্ৰহ বা মূৰ্তি। চতুৰ্ভুজ এই মূৰ্তিৰ পিছফালৰ দুই হাতত শংখ আৰু চক্ৰ, সন্মুখৰ এহাত অভয় মুদ্ৰাৰ ভংগিত আৰু আনখন হাত কঁকালত অৱস্থান কৰা। নানান মণি-মুকুতা আৰু স্বৰ্ণালংকাৰে ভূষিত এটা মুকুট আছে মূৰ্তিটোৰ শিৰত। ১৯৮৪ চনত ১২ কিলোগ্ৰাম সোণ আৰু ৯০০০ ডোখৰ হীৰাৰে ন-কৈ নিৰ্মিত এই মুকুটটোৰ অৰ্থমূল্য ৫ কোটি টকাৰো অধিক। গোটেই মূৰ্তিটো ফুলৰ মালাৰে ঢকা। কেৱল ভৰিৰ পতা আৰু মুখমণ্ডলহে দৰ্শনাৰ্থীৰ চকুত পৰে। শিলেৰে নিৰ্মিত মূল মন্দিৰটোৰ বেৰৰ কাৰুকাৰ্যও অনন্য আৰু দৃষ্টিনন্দন। এই মন্দিৰৰ চোতাল তথা চৌহদত আছে ১৯৯৫ চনত আঢ়ৈ কোটি টকা ব্যয়ৰে নিৰ্মিত ৭৮০.৭ কিলোগ্ৰাম তামৰ ওপৰত ২৯.৯২২ কিলোগ্ৰাম সোণেৰে মেৰোৱা ২১.৫ ফুট ওখ সোণৰ ৰথ, সোণৰ তালগছ, মূল মন্দিৰৰ গম্বুজৰ ওপৰত সুবিশাল সোণৰ কলচি, সোণৰ সিংহমূৰ্তি, দৃষ্টিনন্দন অগণন দেৱমূৰ্তি আদি। দেশ-বিদেশৰ অসংখ্য তীৰ্থযাত্ৰী প্ৰতি বছৰে এই মন্দিৰ দৰ্শন কৰিবলৈ আহে। ভৌগোলিকভাৱে তিৰুপতি অন্ধ্ৰপ্ৰদেশৰ (দক্ষিণ প্ৰান্তত) যদিও সমীপবৰ্তী তামিলনাডুৰ চেন্নাইৰ পৰাহে ঘাইকৈ ইয়ালৈ যাতায়তৰ অধিক সুবিধা আছে।

তিৰুপতিৰ পৰা প্ৰায় ১০ কিলোমিটাৰ উত্তৰ-পশ্চিমত, প্ৰায় ৭৫০ মিটাৰ উচ্চতাত হিন্দুসকলৰ পবিত্ৰ পাহাৰ তিৰুমালা অৱস্থিত। এই পাহাৰক ইমান পবিত্ৰ বুলি গণ্য কৰা হৈছিল যে ১৮৭০ চনৰ আগলৈকে তালৈ অহিন্দুসকলক যাবলৈকে দিয়া নহৈছিল। তিৰুমালা পাহাৰৰ শৃংগতে আছে বৈশিষ্টমণ্ডিত দ্ৰাবিড়ীয় শৈলীৰে নিৰ্মিত ভেংকটেশ্বৰ মন্দিৰ। ভেংকটেশ্বৰ বা ভেংকটেশ্বৰ স্বামী মন্দিৰ আৰু তাৰ বিস্তীৰ্ণ চোতাল দৰ্শনাৰ্থী আৰু পৰ্যটকৰ বাবে আকৰ্ষণৰ থলী। এই মন্দিৰটোক কেন্দ্ৰ কৰিয়ে প্ৰায় ৪ বৰ্গকিলোমিটাৰ এলেকাজুৰি গঢ়ি উঠিছে এখন সৰু নগৰ। বৰ্তমান এই মন্দিৰত প্ৰায় ১৩০০০ কৰ্মী কৰ্মৰত হৈ আছে।

তিৰুপতি মন্দিৰৰ জনশ্ৰুতি:

পৌৰাণিক আখ্যানমতে ভগৱান ভেংকটেশ্বৰে হেনো বিয়াৰ সময়ত কুবেৰৰপৰা বহু টকা ধাৰ কৰিছিল। সেই ধাৰ আজিও পৰিশোধ নোহোৱাত ভক্তসকলেই প্ৰণামিৰ ৰূপত ধন দিয়ে। অতীতৰ ৰজা-মহাৰজাৰ দান-বৰঙণিৰে তিৰুপতি মন্দিৰ ভাৰতৰ (সম্ভৱতঃ বিশ্বৰে) আটাইতকৈ সম্পদশালী দেৱ মন্দিৰ। মন্দিৰটোৰ বাৰ্ষিক আয় পাঁচ কোটি টকাৰো অধিক। মন্দিৰৰ উপাৰ্জিত ধনেৰে নানান সেৱামূলক আৰু শিক্ষামূলক কাৰ্যসূচী ৰূপায়ন কৰা হয়।

তথ্য সংগ্ৰহ:

বাহ্যিক সংযোগ

Tirupati Balaji Darshan
Tirumala Sri Venkateswara Swamy Temple

শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
চুংগী (খেল)

চুংগী (নেপালী: चुङ्गि) নেপাল আৰু উত্তৰ-পূব ভাৰতৰ শিশুসকলে খেলা এক পৰম্পৰাগত খেল। খেলটোৰ ধৰণ আৰু সজ্জা হেকি ছেকৰ দৰেই খেলা হয়। ৰবৰৰ বেণ্ডৰ মাজত এটা দল বান্ধি তৈয়াৰ কৰা বল এটাৰে খেলটো খেলা হয়।

নিয়ম

অঞ্চল অনুসৰি খেলৰ নিয়ম বেলেগ বেলেগ। চুংগী খেলাৰ পৰম্পৰাগত পদ্ধতি হ’ল ভৰি ব্যৱহাৰ কৰি মাটিত নপৰাকৈ বলত কিমানবাৰ আঘাত কৰিব পাৰি সেইটো গণনা কৰা। দুয়োখন ভৰিৰ ব্যৱহাৰৰ অনুমতি আছে যদিও শৰীৰৰ আন কোনো অংশ ব্যৱহাৰ কৰাটো অনুমোদিত নহয়। সাধাৰণতে খেল শেষ কৰাৰ বাবে এটা লক্ষ্য গণনা নিৰ্ধাৰণ কৰা হয়। গণনাৰ শেষত বলটোক বেক কিক কৰি যিমান পাৰি সিমান দূৰলৈ আঘাত কৰা হয়। বলটো পূৰ্বে নিৰ্ধাৰিত দূৰত্বৰ পৰা যথেষ্ট দূৰত হ’ব লাগে, এইটো খেলুৱৈৰ ভৰিৰে জুখিব লাগে। যদি খেলুৱৈয়ে বলটো মাৰিব নোৱাৰে তেন্তে আন এজন খেলুৱৈয়ে আগবাঢ়ি যোৱাৰ সুযোগ পায়। এই খেলৰ সহায়ত শিশুসকলক স্কুলত সংখ্যা গণনা আৰু অন্যান্য ধাৰণা শিকোৱা হৈছে।

তথ্য সূত্ৰ

শ্ৰেণী:লোক-খেল